CELEX: 
Language: el
Date: 2011-09-27 00:00:00
Title: 2011/590/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2011 , σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Σιδηροδρόμων για το οικονομικό έτος 2009#Ψήφισμα του Ευρωπαϊκού Κοινοβουλίου, της 10ης Μαΐου 2011 , που περιέχει τις παρατηρήσεις οι οποίες αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Σιδηροδρόμων για το οικονομικό έτος 2009

27.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 250/191
            
         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2011
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Σιδηροδρόμων για το οικονομικό έτος 2009
   (2011/590/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   
               —
            
            
               έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού Σιδηροδρόμων για το οικονομικό έτος 2009,
            
         
               —
            
            
               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Οργανισμού Σιδηροδρόμων για το οικονομικό έτος 2009, συνοδευόμενη από τις απαντήσεις του Οργανισμού (1),
            
         
               —
            
            
               έχοντας υπόψη τη σύσταση του Συμβουλίου της 15ης Φεβρουαρίου 2011 (05892/2011 — C7-0052/2011),
            
         
               —
            
            
               έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
            
         
               —
            
            
               έχοντας υπόψη τον κανονισμό (ΕΚ) αριθ. 881/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με τη σύσταση Ευρωπαϊκού Οργανισμού Σιδηροδρόμων (Κανονισμός για τον Οργανισμό) (3), και ιδίως το άρθρο 39,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,
            
         
               —
            
            
               έχοντας υπόψη το άρθρο 77 και το παράρτημα VI του Κανονισμού του,
            
         
               —
            
            
               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Μεταφορών και Τουρισμού (A7-0125/2011),
            
         
               1.
            
            
               χορηγεί απαλλαγή στον εντεταλμένο διευθυντή του Ευρωπαϊκού Οργανισμού Σιδηροδρόμων όσον αφορά την εκτέλεση του προϋπολογισμού του Οργανισμού για το οικονομικό έτος 2009·
            
         
               2.
            
            
               εκθέτει τις παρατηρήσεις του στο ψήφισμα που ακολουθεί·
            
         
               3.
            
            
               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στον εντεταλμένο διευθυντή του Ευρωπαϊκού Οργανισμού Σιδηροδρόμων, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).
            
         
      
         
            Ο Πρόεδρος
         
         Jerzy BUZEK
      
      
         
            Ο Γενικός Γραμματέας
         
         Klaus WELLE
      
   
   
      (1)  ΕΕ C 338 της 14.12.2010, σ. 103.
   
      (2)  ΕΕ L 248 της 16.9.2002, σ. 1.
   
      (3)  ΕΕ L 164 της 30.4.2004, σ. 1.
   
      (4)  ΕΕ L 357 της 31.12.2002, σ. 72.
   
      ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
      της 10ης Μαΐου 2011
      που περιέχει τις παρατηρήσεις οι οποίες αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Σιδηροδρόμων για το οικονομικό έτος 2009
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
      
                  —
               
               
                  έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού Σιδηροδρόμων για το οικονομικό έτος 2009,
               
            
                  —
               
               
                  έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Οργανισμού Σιδηροδρόμων για το οικονομικό έτος 2009, συνοδευόμενη από τις απαντήσεις του Οργανισμού (1),
               
            
                  —
               
               
                  έχοντας υπόψη τη σύσταση του Συμβουλίου της 15ης Φεβρουαρίου 2011 (05892/2011 — C7-0052/2011),
               
            
                  —
               
               
                  έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,
               
            
                  —
               
               
                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
               
            
                  —
               
               
                  έχοντας υπόψη τον κανονισμό (ΕΚ) αριθ. 881/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με τη σύσταση Ευρωπαϊκού Οργανισμού Σιδηροδρόμων (Κανονισμός για τον Οργανισμό) (3), και ιδίως το άρθρο 39,
               
            
                  —
               
               
                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,
               
            
                  —
               
               
                  έχοντας υπόψη το άρθρο 77 και το παράρτημα VI του Κανονισμού του,
               
            
                  —
               
               
                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Μεταφορών και Τουρισμού (A7-0125/2011),
               
            
                  Α.
               
               
                  λαμβάνοντας υπόψη ότι το Ελεγκτικό Συνέδριο αναφέρει ότι έλαβε εύλογη διαβεβαίωση ότι οι ετήσιοι λογαριασμοί για το οικονομικό έτος 2009 είναι αξιόπιστοι και ότι οι υποκείμενες πράξεις είναι νόμιμες και κανονικές,
               
            
                  Β.
               
               
                  λαμβάνοντας υπόψη ότι στις 5 Μαΐου 2010 το Κοινοβούλιο χορήγησε απαλλαγή στον εντεταλμένο διευθυντή του Ευρωπαϊκού Οργανισμού Σιδηροδρόμων για την εκτέλεση του προϋπολογισμού του Οργανισμού για το οικονομικό έτος 2008 (5), στο δε συνοδευτικό ψήφισμα της απόφασης περί απαλλαγής, μεταξύ άλλων:
                  
                              —
                           
                           
                              σημείωσε τη διαπίστωση του Ελεγκτικού Συνεδρίου ότι περισσότερα από 4 100 000 ευρώ μεταφέρθηκαν στο 2009, από τα οποία περίπου 3 900 000 ευρώ αφορούσαν διοικητικές και επιχειρησιακές δαπάνες (ήτοι 57 % των ετήσιων πιστώσεων των τίτλων II και III),
                           
                        
                              —
                           
                           
                              εξέφρασε την ανησυχία του σχετικά με τις αδυναμίες των διαδικασιών σύναψης συμβάσεων που έφερε στο φως ο λογιστικός έλεγχος του Ελεγκτικού Συνεδρίου,
                           
                        
            
                  Γ.
               
               
                  λαμβάνοντας υπόψη ότι ο προϋπολογισμός του Οργανισμού για το 2009 ανερχόταν σε 21 000 000 ευρώ, ήτοι παρουσίασε αύξηση 16,6 % σε σχέση με το οικονομικό έτος 2008,
               
            
                  1.
               
               
                  σημειώνει ότι ο Οργανισμός έλαβε 16 060 000 ευρώ σε πιστώσεις αναλήψεως υποχρεώσεων και σε πιστώσεις πληρωμών από τον προϋπολογισμό της Ένωσης για το 2009·
               
            
         Επιδόσεις
      
      
                  2.
               
               
                  θεωρεί ότι το γεγονός ότι ο Οργανισμός αναπτύσσει τις δραστηριότητές του σε δύο τόπους (Lille και Valenciennes) συνεπάγεται πρόσθετο κόστος· σημειώνει επίσης ότι η παρατήρηση αυτή έχει διατυπωθεί από το 2006 και ότι το Ευρωπαϊκό Συμβούλιο δεν έχει λάβει κανένα μέτρο για τροποποίηση της απόφασης της 13ης Δεκεμβρίου 2003 (6) που υποχρεώνει τον Οργανισμό να έχει διπλή έδρα·
               
            
                  3.
               
               
                  ζητεί εκ νέου από τον Οργανισμό να υποβάλει, στον πίνακα που θα επισυνάψει στην προσεχή έκθεση του Ελεγκτικού Συνεδρίου, συγκριτικά στοιχεία για τα αποτελέσματα που επιτεύχθηκαν κατά το εξεταζόμενο οικονομικό έτος και εκείνα του προηγούμενου οικονομικού έτους, προκειμένου η αρμόδια για την απαλλαγή αρχή να μπορεί να αξιολογήσει καλύτερα τις επιδόσεις του Οργανισμού από το ένα έτος στο άλλο·
               
            
         Μεταφορά πιστώσεων από έτος σε έτος
      
      
                  4.
               
               
                  εκφράζει τη λύπη του διότι ο Οργανισμός απέτυχε για μια ακόμη φορά να αντιμετωπίσει το πρόβλημα των μεταφορών πιστώσεων από το ένα έτος στο άλλο· θεωρεί ότι η μεταφορά του 41 % των πιστώσεων του τίτλου II (περιουσιακά στοιχεία, πληροφορική και λοιπές διοικητικές δαπάνες) και του 61 % των πιστώσεων του τίτλου III (λειτουργικές δαπάνες) συνιστά σοβαρή παραβίαση της αρχής του ετησίου χαρακτήρα του προϋπολογισμού και αποτελεί ένδειξη καθυστερήσεων στην υλοποίηση των δραστηριοτήτων που χρηματοδοτούνται από τους τίτλους II και III του προϋπολογισμού του Οργανισμού· εκφράζει την απογοήτευσή του διότι η απάντηση του Οργανισμού δεν αποτελεί παρά απλή αναδιατύπωση του προβλήματος·
               
            
                  5.
               
               
                  ζητεί να επισυνάπτεται στον προϋπολογισμό κάθε οικονομικού έτους ειδική έκθεση για το δημοσιονομικό πλεόνασμα που μεταφέρεται από προηγούμενα έτη, όπου θα διευκρινίζεται για ποιο λόγο δεν χρησιμοποιήθηκαν οι συγκεκριμένες πιστώσεις και με ποιο τρόπο και πότε θα χρησιμοποιηθούν·
               
            
                  6.
               
               
                  εκφράζει την ανησυχία του διότι το Ελεγκτικό Συνέδριο επεσήμανε εκ νέου ακυρώσεις και καθυστερήσεις σε διαδικασίες ανάθεσης συμβάσεων, επαναλαμβανόμενες καθυστερήσεις στην εξόφληση των πληρωμών και σημαντικές μεταβολές που επήλθαν στο ετήσιο πρόγραμμα εργασίας κατά τη διάρκεια του έτους·
               
            
                  7.
               
               
                  σημειώνει, ιδιαιτέρως ότι, από το 2006, το Ελεγκτικό Συνέδριο έχει διαπιστώσει ένα πολύ υψηλό επίπεδο μεταφορών και ακυρώσεων· θεωρεί επίσης ότι η απάντηση του Οργανισμού επί αυτών των θεμάτων είναι ανεπαρκής και καλεί, ως εκ τούτου, τον Οργανισμό να επανορθώσει γρήγορα την κατάσταση·
               
            
         Λογιστικό σύστημα
      
      
                  8.
               
               
                  συγχαίρει τον Οργανισμό διότι, μετά τις παρατηρήσεις του Ελεγκτικού Συνεδρίου, εφάρμοσε από 1ης Σεπτεμβρίου 2010 κεντρικό σύστημα καταχώρισης των εισερχόμενων τιμολογίων· τονίζει ότι το μέτρο αυτό είναι αναγκαίο για να εξασφαλιστεί η έγκαιρη καταχώριση όλων των τιμολογίων και συμβάλλει στην αποφυγή καθυστερήσεων κατά την επεξεργασία των πληρωμών
               
            
         Ανεπάρκειες στη διαχείριση της απογραφής των πάγιων στοιχείων ενεργητικού
      
      
                  9.
               
               
                  εκφράζει τη λύπη του για τις ανεπάρκειες που διαπίστωσε το Ελεγκτικό Συνέδριο στη διαχείριση της απογραφής των παγίων στοιχείων ενεργητικού, αλλά σημειώνει τις διαβεβαιώσεις του Οργανισμού ότι το πρόβλημα αυτό θα επιλυθεί στους λογαριασμούς του 2010· εκτιμά ότι η αβεβαιότητα που επικρατεί όσον αφορά την ακριβή θέση των παγίων στοιχείων ενεργητικού αποτελεί ένα ακόμα σύμπτωμα του προβλήματος και του πρόσθετου κόστους που προκαλείται από τη χρήση δύο εδρών·
               
            
         Ανθρώπινοι πόροι
      
      
                  10.
               
               
                  σημειώνει ότι η ετήσια έκθεση δραστηριοτήτων του Οργανισμού παρέχει περιορισμένες μόνον πληροφορίες σχετικά με τον σχεδιασμό, την κατανομή και τη χρήση των ανθρώπινων πόρων και εκτιμά ότι η αυτή η ανεπάρκεια θα μπορούσε να επηρεάσει την άποψη των ενδιαφερόμενων μερών σχετικά με τον τρόπο με τον οποίο ο Οργανισμός αξιοποιεί το προσωπικό του· καλεί, κατά συνέπεια, τον Οργανισμό να εξασφαλίσει ότι στο ετήσιο πρόγραμμα εργασίας του και στην ετήσια έκθεση δραστηριοτήτων του θα αντικατοπτρίζεται καλύτερα η σχεδιαζόμενη κατανομή των ανθρώπινων πόρων καθώς και η τελική αξιοποίησή τους· καλεί ιδιαίτερα τον Οργανισμό να περιλάβει στην ετήσια έκθεση δραστηριοτήτων του περιγραφή του αντίκτυπου στους διαθέσιμους ανθρώπινους πόρους κατά τον καθορισμό των στόχων του Οργανισμού·
               
            
                  11.
               
               
                  εκφράζει την ανησυχία του για τη μη συμμόρφωση με τον κανονισμό υπηρεσιακής κατάστασης των υπαλλήλων και τους κανόνες εφαρμογής αυτού κατά την τροποποίηση με αναδρομική ισχύ του τόπου καταγωγής τριών υπαλλήλων· καλεί, κατά συνέπεια, τον Οργανισμό να επανεισπράξει οποιεσδήποτε αδικαιολόγητες πληρωμές·
               
            
                  12.
               
               
                  σημειώνει επίσης ότι ο Οργανισμός δεν διαθέτει ενοποιημένο εγχειρίδιο για διάφορους κανόνες, οδηγίες και κατευθυντήριες γραμμές που διέπουν την πρόσληψη προσωπικού· υπογραμμίζει ότι αυτή η ανεπάρκεια θα μπορούσε να οδηγήσει σε διαφορές στην επεξεργασία και διαχείριση μεμονωμένων προσλήψεων και να υπονομεύσει με αυτόν τρόπο την αρχή της ίσης μεταχείρισης των υποψηφίων· παροτρύνει, ως εκ τούτου, τον Οργανισμό να δημιουργήσει «ενοποιημένη διαδικασία προσλήψεων» για να χρησιμοποιηθεί ως εγχειρίδιο για όλα τα μέλη του προσωπικού που συμμετέχουν σε νέες προσλήψεις·
               
            
         Εσωτερικός λογιστικός έλεγχος
      
      
                  13.
               
               
                  αναγνωρίζει ότι δεν έχουν εφαρμοστεί ακόμα 6 από τις 10 συστάσεις της Υπηρεσίας Εσωτερικού Ελέγχου (ΥΕΕ) που αφορούν τη διαχείριση των ανθρώπινων πόρων· υπογραμμίζει, ωστόσο, την απογοήτευσή του διότι δεν είχε ενημερωθεί σχετικά με το περιεχόμενο τριών από τις συστάσεις αυτές και καλεί τον Οργανισμό να διαβιβάσει χωρίς καθυστέρηση αυτές τις πληροφορίες όπως απαιτείται από τον δημοσιονομικό κανονισμό πλαίσιο·
               
            
                  14.
               
               
                  χαιρετίζει την πρωτοβουλία του Οργανισμού να δημιουργήσει στο τέλος του 2007 κλιμάκιο εσωτερικού ελέγχου (Internal Audit Capability — IAC) το οποίο είναι επιφορτισμένο με την παροχή υποστήριξης και συμβουλών στον εντεταλμένο διευθυντή του Οργανισμού και με τη διαχείριση θεμάτων εσωτερικού ελέγχου, αξιολόγησης του κινδύνου και εσωτερικού λογιστικού ελέγχου·
               
            
                  15.
               
               
                  παραπέμπει, όσον αφορά τις περαιτέρω παρατηρήσεις οριζόντιου χαρακτήρα που συνοδεύουν την απόφασή του περί απαλλαγής, στο ψήφισμά του της 10ης Μαΐου 2011 (7) σχετικά με τις επιδόσεις, τη δημοσιονομική διαχείριση και τον έλεγχο των Οργανισμών.
               
            
         (1)  ΕΕ C 338 της 14.12.2010, σ. 103.
      
         (2)  ΕΕ L 248 της 16.9.2002, σ. 1.
      
         (3)  ΕΕ L 164 της 30.4.2004, σ. 1.
      
         (4)  ΕΕ L 357 της 31.12.2002, σ. 72.
      
         (5)  ΕΕ L 252 της 25.9.2010, σ. 178.
      
         (6)  Απόφαση 2004/97/ΕΚ, Ευρατόμ την οποία έλαβαν με κοινή συμφωνία οι αντιπρόσωποι των κρατών μελών, συνερχόμενοι σε επίπεδο αρχηγού κράτους ή κυβερνήσεως, της 13ης Δεκεμβρίου 2003, σχετικά με τον καθορισμό της έδρας ορισμένων οργανισμών της Ευρωπαϊκής Ένωσης (ΕΕ L 29 της 3.2.2004, σ. 15).
      
         (7)  Κείμενα που εγκρίθηκαν, P7_ΤΑ(2011)0163 (βλέπε σελίδα 269 της παρούσας Επίσημης Εφημερίδας).